*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

 Rīgā Nr. 2014.gada \_\_\_.\_\_\_\_\_\_\_

 . §

**Par apropriācijas pārdali starp budžeta izdevumu kodiem atbilstoši ekonomiskajām kategorijām Tieslietu ministrijas budžeta apakšprogrammas 03.02.00 „Apgabaltiesas un rajona (pilsētas) tiesas” ietvaros**

1. Pieņemt zināšanai iesniegto informatīvo ziņojumu.
2. Atbalstīt informatīvajā ziņojumā ietverto priekšlikumu par apropriācijas pārdali 2014. gadā, samazinot Tieslietu ministrijas budžeta apakšprogrammā 03.02.00 „Apgabaltiesas un rajona (pilsētas) tiesas”2014. gadā prioritārajam pasākumam „Drošības nodrošināšana tiesās” paredzēto finansējumu precēm un pakalpojumiem par 298 099 *euro* un prioritārajam pasākumam „Mutvārdu un procesuālo dokumentu tulkošana atbilstoši Kriminālprocesa likumam” paredzēto finansējumu precēm un pakalpojumiem par 337 366 *euro un* palielināt Tieslietu ministrijas budžeta apakšprogrammā 03.02.00 „Apgabaltiesas un rajona (pilsētas) tiesas”2014. gadā plānoto finansējumu kapitālajiem izdevumiem par 635 465 *euro*, lai nodrošinātu datortehnikas iegādi tiesām un tiesu zemesgrāmatu nodaļām.
3. Tieslietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā protokollēmuma 2.punktam.
4. Finanšu ministram normatīvajos aktos noteiktā kārtībā informēt Saeimas Budžeta un finanšu (nodokļu) komisiju par šā protokollēmuma 2.punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.
5. Tieslietu ministrijai 2014.gadā jaunās politikas iniciatīvas „Mutvārdu un procesuālo dokumentu tulkošana atbilstoši Kriminālprocesa likumam” izpildi, kas saistīta ar izdevumu segšanu par tulka pakalpojumiem, nodrošināt Tieslietu ministrijai piešķirto valsts budžeta līdzekļu ietvaros.

Ministru prezidente L.Straujuma

Valsts kancelejas direktore E.Dreimane

Iesniedzējs:

Tieslietu ministrs G.Bērziņš

26.08.2014. 16:50

233

Āboliņa

670638111, Olita.Abolina@ta.gov.lv